Урыстәылатәи Афедерациа Ахада Владимир Путин Аԥсны Аҳәынҭқарра Ахада Аслан Бжьаниа Аиааира амш идиныҳәалеит.
Адныҳәаларатә текст аҟны иҳәоуп:
«Ҳаҭыр зқәу Аслан Гьаргь-иԥа,
Гәык-ԥсыкала Шәаргьы Аԥсны жәлар зегьы ишәыдысныҳәалоит Аџьынџьтәылатә еибашьраҟны Аиааира 76 шықәса ахыҵра амш.
Хьӡи-ԥшеи змоу ари аныҳәа Ҳаԥсадгьыли ауаатәҩса зегьи анацизм ацәыхьчаразы жәҩахыреибыҭарала еибашьуаз, хамеигӡарада атыл аҟнытә ацхыраара ҟазҵоз ҳажәларқәа рфырхаҵареи рпатриотизми символра рызнауеит.
Сара агәра згоит аибашьра ду аан иӡрыжәыз аиҩызареи аицхыраареи рытрадициақәа аԥхьаҟагьы ҳтәылақәа реидгыларатә еизыҟазаашьақәа уасхырс ишрымазаауа.
Аԥсны иқәынхо Аџьынџьтәылатә еибашьра аветернацәа гәык-ԥсыкала иҭабуп ҳәа расҳәарц сҭахуп, ирзеиӷьасшьоит агәабзиара, анасыԥ, ақәранҵыра ду".
Возврат к списку